གསང་ཕུ་དགོན་པ

མཚན་རྒྱས་པར་དཔལ་གསང་ནེའུ་ཐོག་ཅེས་ཞུ། གསང་མདའ་ནས་ཤར་ངོས་སུ་སྤྱིར་བཏང་འཁོར་ལམ་བརྒྱུད་སྤྱི་ལེ་དྲུག་བདུན་ཙམ་སོང་ན་དགོན་དེར་སླེབས་ཀྱི་རེད། དགོན་དེ་ནི་ཇོ་རྔོག་འབྲོམ་གསུམ་གྱི་ཡ་གྱལ་རྔོག་ལེགས་པའི་ཤེས་རབ་ཀྱིས་༡༠༧༣ལོར་ཕྱག་བཏབ་གནང་མཛད། གསང་ཕུ་ནེའུ་ཐོག་ཅེས་པ་ནི། ཇོ་བོ་རྗེ་སྙེ་ཐང་དུ་བཞུགས་པའི་སྐབས་ཤིག་ལ་གསང་ཕུའི་ཕྱོགས་སུ་ཕྱག་མཛུབ་གཏད་དེ་ལེགས་པའི་ཤེས་རབ་ལ། ཡ་ཀིའི་ཕུར་ནམ་མཁར་གསེར་ཀྱི་འཁོར་ལོ་རྩིབས་སྟོང་དང་ལྡན་པ། འཁོར་བ་ལ་རི་ཐུབ་པའི་དབང་པོ་དཔང་པོར་བཞུགས་པ་དང་། བྱམས་འཇམ་དབྱངས་གཉིས་ཀྱིས་དྲང་ངེས་ཀྱི་ཆོས་ལ་བགྲོ་གླེང་གནང་བའི་ཚུལ་དང་། དེའི་འདབས་སུ་བཀྲ་ཤིས་རྟགས་བརྒྱད་ཚང་བ་དུང་དཀར་གཡས་སུ་འཁྱིལ་བའི་སྟེང་དུ་ཁྱོད་[page 88] ཀྱིས་གཙུག་ལག་ཁང་ཐོབས་ལ་འཆད་ཉན་བགྱིས་དང་བསྟན་པ་ལ་ཕན་པ་རྒྱ་ཆེར་འབྱུང་ཞེས་ལུང་བསྟན་པས། འོ་ན་རེ་ཞིག་གསང་བར་ཞུ་ཞུས་པས་གསང་ཕུ་དང་། དེ་ནས་མི་རིང་བར་ཉེར་ཆས་ནེའུ་ལེས་ཐོགས་ཏེ་བྱོན་པས་ནེའུ་ཐོག་ཅེས་པ་དེ་ལྟར་བྱུང་གསུངས། ཡང་གསུང་སྲོལ་གཞན་ཞིག་ལ་ཇོ་བོ་རྗེས་རྔོག་ལེགས་པའི་ཤེས་རབ་ལ། ཁྱོད་ཀྱི་དགོན་པ་གང་དུ་འདེབས་སམ་གསུངས་པར་ལེགས་པའི་ཤེས་རབ་ཀྱིས་གསང་ཕུའི་ཕྱོགས་སུ་ཕྱག་མཛུབ་གཏད་དེ། ངའི་དགོན་པ་ཕ་ཀིར་འདེབས་ཀྱི་ཡིན་ཞེས་ཞུས་པས། འོ་ན་རེ་ཞིག་གསང་བར་བྱ་ཞེས་གསུངས་པས་གསང་ཕུ་ཞེས་པའི་མཚན་དེ་ལྟར་བྱུང་ཞེས་ཀྱང་གསུངས། དགོན་དེའི་བཀའ་སྲུང་གསང་ཕུ་བསེ་ཡི་ཁྲབ་ཅན་ནི་རྒྱ་གར་ནས་ལེགས་པའི་ཤེས་རབ་ཀྱི་རྗེས་སུ་ཕེབས་པ་ལ་བཀའ་སྲུང་ཡོང་མིན་བརྟག་ཕྱིར་གསང་མདའི་ཐང་དུ་མུ་ཏིག་གཏོར་གནང་ནས་སྒུག་ཏུ་བཅུག་གནང་བས། ཆོས་སྐྱོང་གིས་ཨ་ཙ་ར་ཐང་གང་ལ་སྤྲུལ་ནས་དེ་མ་ཉིད་དུ་བསྒྲུགས་པས་སྲུང་མར་ཉར་རྒྱུ་གནང་། ཐང་དེ་ལ་ད་ལྟའང་མུ་ཏིག་ཐང་ཞེས་ཟེར། བསེ་ཁྲབ་པ་གསང་ཕུར་སྤྲོ་པོ་ཡོང་ཆེད་དབུ་སྐྲ་གཡོན་རིར་གཏོར་གནང་བས་རྒྱ་མ་སྣ་རིར་ཤིང་སྣ་ཚོགས་སྐྱེས། དུང་ཆེན་འབུད་སྟངས་ཀྱང་གླང་ཆེན་ཕོ་མོའི་སྐད་ལྟར་གནང་། ཐོག་མར་གནས་དེར་ཚ་བ་དབོན་པོ་དང་། གླིང་དབོན་པོ་ཞེས་དབོན་དགོན་ཐོག་སོ་དགུ་ཐོག་ཅན་ཞིག་ཡོད་སྐད་ལ། ལེགས་པའི་ཤེས་རབ་ཀྱིས་ཇོ་བོ་བཀའ་གདམས་ལུགས་སུ་བསྒྱུར་གནང་ཡང་། ཆོས་སྐྱོང་གྱི་བསྐང་གསོ་དབོན་པོ་བརྒྱད་ཅེས་པས་གཏོང་གནང་བ་ཡིན། དེ་ནས་རིམ་བཞིན་འཕེལ་རྒྱས་ཕྱིན་ཏེ། ལྷག་པར་དུ་ཕྱྭ་པ་ཆོས་ཀྱི་སེང་གེའི་དུས་འཛིན་གྲྭ་བསྐོར་ནས་བཞུགས་པ་ལ་ཕྱིར་རྒོལ་གྱིས་ཡར་བཞེངས་ཏེ་གཟན་ཕྱེད་ཕབས་ནས་དྷིཿསྐད་གཏང་བ་དང་། གཟན་སྐེད་པར་དཀྲིས། ཕྱག་གཉིས་བརྡབ་པ་དང་རྐང་པ་ཡ་གཅིག་བརྡབ་པ་སོགས་བྱས་ནས་དྲི་བ་བཏོན། དམ་བཅའ་བས་ཕྱི་རྒོལ་གྱི་དྲིས་ལན་འདེབས། ལུང་རིགས་དང་འགལ་ན་ཕྱིར་རྒོལ་གྱིས་འཁོར་གསུམ་བསྐོར་བ་དང་། ལུང་[page 89] འདྲེན་པ། ཚ་བརྒྱབ་པ་སོགས་ཀྱི་སྲོལ་བཙུགས་ཏེ་ད་ལྟའི་བར་དུ་བོད་གངས་ཅན་ཡོངས་སུ་མཚན་ཉིད་གྲྭ་ཚང་ཐམས་ཅད་ཀྱིས་ཕྱག་བཞེད་གནང་སྲོལ་དེ་དེ་ནས་དར་བ་ཡིན། རྔོག་ལེགས་པའི་ཤེས་རབ་ཀྱི་སློབ་མ་ལོ་ཙཱ་བ་བློ་ལྡན་ཤེས་རབ་ཀྱིས་རྒྱ་གར་ཤར་ནུབ། བལ་པོ། ཁ་ཆེའི་ཡུལ་སོགས་སུ་པཎྜི་ཏ་དུ་མའི་ཞབས་ལ་གཏུགས་ཏེ་སྡེ་སྣོད་གསུམ་ལ་དབང་བསྒྱུར། བོད་དུ་ཕེབས་ནས་བཀའ་བསྟན་མང་པོ་བསྒྱུར། གསང་ཕུར་འཆད་ཉན་གནང་བའི་སློབ་མ་ཧ་ཅང་མང་པོ་འདུས། ཚད་མ་རྣམ་ངེས་དང་བྱམས་ཆོས་གཞིར་བཞག་གིས་གསང་ཕུར་རིགས་ལམ་ནས་དྲངས་པའི་འཆད་ཉན་ཤིན་ཏུ་དར། སེར་འབྲས་དགའ་གསུམ་མ་ཆགས་གོང་དབུས་ཀྱི་གདན་ས་དྲུག་གི་ཡ་རྒྱལ་ཡིན། དེ་རྗེས་རྗེ་ཙོང་ཁ་པས་མཁན་པོ་སེང་གེ་རི་བོང་ལས་རྣམ་འགྲེལ་གསན། མཁན་པོ་གྲགས་པ་སེང་གེས་རྗེ་ཙོང་ཁ་པའི་ཞབས་ལ་གཏུགས་པས་ཁོང་གི་བུ་སློབ་སོགས་ལས་བརྒྱུད་དེ་དགེ་ལུགས་དར། དེ་ནས་ཚོགས་ཆེན་གཅིག་དང་བླ་ཁག་བཅུ་བྱུང་བས་བསྡུས་མིང་དུ་“ཉི་ཁུ་དྭགས་སེར་སྦེ། ཞི་ཉང་སྟོད་སྨད་སྒོ”ཞེས་ཉི་མ་ཐང་དང་། ཁུ་སྤེ། རྣམ་རབ་དྭགས་པོ་གྲྭ་ཚང་། རྣམ་རྒྱལ་སེར་ཁང་། སྦེ་གསེར་བཅས་དང་། ཁྲེང་འགོ་ཞི་བ་གྲྭ་ཚང་། དགའ་ལྡན་ཉང་རོང་། རྭ་སྟོད། རྭ་སྨད། འཕན་པོ་གླང་ཐང་། གནས་སྒོ་གྲྭ་ཚང་བཅས་གྲྭ་ཚང་བཅུ་པོ་སོ་སོའི་ཁང་པ་དང་བཅས་པ་དང་། རྭ་བ་སྟོད་སྨད་ཅེས་པ་ནི། ཁང་པ་མ་འགྲུབ་སྔོན་རྭ་བ་བསྐོངས་ནས་བཞུགས་གནང་བ་ཞེས་དང་། ཡང་གྲུབ་མཐའི་དབང་གིས་ཆོས་རྭར་རགས་བཅད་བསྐྱོན་པས་རགས་སྟོད་སྨད་ཅེས་པའང་གསུངས། དེ་ནས་ས་དགེ་གཉིས་སུ་ཕྱེས་ཏེ་སྦེ་སེར་དང་། ཉི་མ་ཐང་། ར་བ་སྟོད། ཉང་རོང་བཅས་དགེ་ལུགས་པ་དང་། དེ་བྱིངས་རྣམས་ས་སྐྱ་ཕྱག་བཞེད་གནང་སྟེ་ད་ལྟའི་དགོན་གནས་སོ་སོར་བཞུགས་ཀྱང་གསང་ཕུ་དབྱར་ཆོས་སྐབས་ཚང་མ་གསང་ཕུར་ཕེབས་དགོས། དབྱར་ཆོས་ནི་བོད་ཟླ་༣ཚེས་༣༠ནས་ཟླ་༥ཚེས་༡༥བར་ཚོགས་དགོས། དེའི་རིང་གི་གཏོང་སྒོ་ནི་བླ་ཁག་སོ་སོ་འཁོར་རེས་ཀྱིས་[page 90] གཏོང་དགོས་ཤིང་དབྱར་བདག་ཅེས་པའི་འགན་ཡང་བླ་ཁག་དེས་གནང་དགོས། ཉིན་ལྟར་གསོལ་ཚོགས་དུས་གསུམ་དང་། ཕྱི་དྲོ་མཚན་ཉིད་ཀྱང་རྩོད་གནང་དགོས་ཀྱང་དེའི་རིང་དབྱར་སྐྱིད་ཀྱི་ཚུལ་ལྟ་བུ་ཡིན་ཞེས་གསུངས། སྔོན་འདུ་ཁང་ཀ་བ་དྲུག་ཅུའི་ནང་བླ་ཁག་བཅུའི་དགེ་འདུན་ཡོངས་རྫོགས་ཚོགས་ཐུབ་པ་དང་། ལྡེབས་རིས་ཤིན་ཏུ་རྒྱས་པོ་ཡོད། ཐུབ་པ་ལྷ་ཁང་ནང་གཙོ་སྐུ་གསེར་ཟངས་ཀྱི་ཐུབ་པ་ཚུལ་ཁྲིམས་ཞེས་ཐོག་སོ་གཅིག་ལྷག་དང་། ཤར་ལིའི་གདུང་རྟེན་ཐོག་ཚད་མ་བཅུ་གསུམ་ཙམ་དང་། དེའི་མདོ་རུ་ཕྱྭ་པ་ཆོས་ཀྱི་སེང་གེའི་དངུལ་གདུང་ཐོག་སོ་མ་ཟིན་ཙམ་དང་། གསེར་ཟངས་ཀྱི་བློ་ལེགས་གཉིས་ཀྱི་སྐུ་བརྙན་བྱིས་པ་ལོ་བརྒྱད་ཙམ། སྒྲོལ་མ་གསུང་བྱོན་མཐོ་གང་ལྷག་ཙམ། ས་པཎ་གྱི་སྐུ་བརྙན། ཡང་སྟེང་དུ་གསེར་ཟངས་ཀྱི་རྒྱ་ཕིབས། གསེར་དངུལ་ལས་བྲིས་པའི་བཀའ་འགྱུར་དང་། བསྟན་འགྱུར་བྲིས་མ། གཞན་ཡང་བླ་ཁག་སོ་སོའི་གྲྭ་ཚང་ཁག་ལའང་རྟེན་དང་བརྟེན་པ་བཅས་བཞུགས་སུ་གསོལ་ཡོད།
ད་ལྟ་སྔོན་གྱི་ཐུབ་པ་ལྷ་ཁང་གསར་བཞེངས་གནང་བའི་ནང་འཇིམ་གྱི་དུས་གསུམ་སངས་རྒྱས་ཐོག་སོ་ཉིས་ལྡན་དང་། བཀའ་འགྱུར་དཔར་མ། ཡང་སྟེང་དུ་ཇོ་རྔོག་འབྲོམ་གསུམ་དང་། སེང་ཆེན་བརྒྱད། བློ་ལྡན་ཤེས་རབ་ཀྱི་སློབ་མ་བཞི་སོགས་འཇིམ་སྐུ་གསར་བཞེངས་དང་། ཤོད་དུ་བསེ་ཁྲབ་པའི་མགོན་ཁང་ནང་བསེ་ཁྲབ་པའི་སྐུ་བརྙན་གསར་བཞེངས་གནང་བ་སོགས་མཇལ་རྒྱུ་ཡོད། ཡང་གསང་ཕུ་ནས་མར་ཡོང་དུས་གསང་མདའ་ཞེས་པའི་གྲོང་གི་ལྷོ་ངོས་སུ་བློ་ལྡན་ཤེས་རབ་ཀྱིས་ཕྱག་བཏབ་གནང་བའི་གསང་མདའ་སྐུ་འབུམ་གྱི་རྗེས་ཤུལ་མཇལ་རྒྱུ་ཡོད།
Category:དགོན་པ།